మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
సల్మాన్ తండ్రి వ్యాఖ్యలపై మిల్కా సింగ్ మండిపాటు
రియో ఒలింపిక్స్ గేమ్స్‌కి సల్మాన్‌ని అంబాసడర్‌ నియమించడాన్ని తప్పుపడుతూ లెజెండరీ స్ప్రింటర్ మిల్కా సింగ్ చేసిన వ్యాఖ్యల పట్ల సల్మాన్ తండ్రి
TNN | Updated:
Apr 27, 2016, 07:10PM IST
రియో ఒలింపిక్స్ గేమ్స్‌కి సల్మాన్‌ని అంబాసడర్‌ నియమించడాన్ని తప్పుపడుతూ లెజెండరీ స్ప్రింటర్ మిల్కా సింగ్ చేసిన వ్యాఖ్యల పట్ల సల్మాన్ తండ్రి సలీం ఖాన్ అభ్యంతరం వ్యక్తంచేసిన విషయం తెలిసిందే. అయితే, తాజాగా సలీం ఖాన్ వ్యాఖ్యలపై స్పందించిన మిల్కా సింగ్ అసలు ఈ ఒలింపిక్స్‌కి అంబాసడర్‌‌ని నియమించాల్సిన అసరం ఏమొచ్చిందో తనకి అర్థం కావడం లేదని అన్నారు. సలీంకి వుండే అభిప్రాయాలు అతడికి వుంటాయి. నేను చెప్పాల్సిందంతా ముందే చెప్పాను. షూటింగ్, రెజ్లింగ్, బాక్సింగ్, అథ్లెటిక్స్.. ఇలా క్రీడ ఏదైనా, అందులో పాల్గొనేందుకు వెళ్లే క్రీడాకారులంతా మన దేశానికి అంబాసడర్ల వంటివాళ్లే అయినప్పుడు ఇండియన్ ఒలింపిక్స్ అసోసియేషన్‌కి మళ్లీ ప్రత్యేకించి మరో అంబాసడర్‌తో పనేంటి అని ప్రశ్నించారు మిల్కా. ఒకవేళ అలా అంబాసడర్‌ని నియమించాల్సి వస్తే... సచిన్ టెండుల్కర్, పీటీ ఉష, అజిత్‌పాల్ సింగ్, రాజ్యవర్థన్ సింగ్ రాథోడ్ వంటి గొప్ప గొప్ప క్రీడాకారులెందరో వున్నారు కదా అని అసంతృప్తి వ్యక్తంచేశారు. తన జీవిత చరిత్ర ఆధారంగా సినిమా( భాగ్ మిల్కా భాగ్ ) చేసి తనకేదో మేలు చేశారని నేను అనుకోవడం లేదు. ఏదైనా సినిమా ఫంక్షన్ జరిగినప్పుడు దానికి చైర్మన్‌గా కానీ లేదా అంబాసడర్‌గా కానీ ఎవరైనా క్రీడాకారులని నియమిస్తారా ? నేను నా స్టోరీని కేవలం ఒక్క రూపాయికే ఇచ్చాను. అదేమీ చిన్న విషయం కాదు. కానీ ఆ సినిమా కోట్ల రూపాయల కలెక్షన్లు వసూలు చేసింది.
ఒకవేళ మిల్కా తప్పు చేశాడు అని సల్మాన్ తండ్రి సలీం ఖాన్ అన్నట్టయితే, దానికి నేను అంగీకరించబోను. ఎందుకంటే ఇవాళ యావత్ దేశం మొత్తం నా అభిప్రాయంతో ఏకీభవిస్తోంది. వారి మద్దతు నాకుంది అని అన్నారు మిల్కా సింగ్. ఇదిలావుంటే, ఒలింపిక్స్‌కి అంబాసడర్‌గా సల్మాన్ ఎంపిక పట్ల సినీ, రాజకీయ ప్రముఖులు కొంతమంది హర్షం వ్యక్తంచేశారు. సల్మాన్ ఖాన్ లాంటి వారిని అంబాసడర్‌గా నియమించి ఒలిపింక్స్ అసోసియేషన్ మంచి నిర్ణయం తీసుకుందని కిరణ్ ఖేర్ అభిప్రాయపడ్డారు. "క్రీడాకారులనే అంబాసడర్‌గా నియమించాలని భావించే వారి వాదనతో నేను ఏకీభవించను. దేశ పౌరులకి స్పూర్తిగా నిలిచిన గొప్ప వాళ్లని ఎవ్వరినైనా ఆ స్థానంలో నియమించవచ్చు. దయచేసి క్రీడాకారులందరు కొంచెం సహృదయంతో ఆలోచించి సల్మాన్‌కి ఇవ్వాల్సిన గౌరవం ఇస్తే బాగుంటుంది. ఎందుకంటే మా సినిమా వాళ్లం కూడా ఎంతో శ్రమించేవాళ్లమే" అని కిరణ్ ఖేర్ అన్నారు. సల్మాన్‌ని డైరెక్ట్ చేసిన ' ప్రేమ్ రతన్ ధన్ పాయో ' మూవీ డైరెక్టర్ సూరజ్ భర్జాత్యా, మరో ప్రముఖ ఫిలింమేకర్ కరణ్ జోహర్ వంటి వారు సైతం ఈ విషయంలో సల్మాన్‌కి అండగా నిలిచారు.